钦定古今图书集成/理学汇编/学行典/第140卷 > 朱子语类 > 《处事》
## 钦定古今图书集成/理学汇编/学行典/第140卷 > 朱子语类 > 《处事》

侍。先生到。唐石待野叟樵夫如待宾客，略无分毫畦
町。某因侍立久之。先生曰：“若势分相绝，如何使他得
以尽其情？”唐石有社仓，往往支发不时，故彼人来告。
先生云：“救弊之道，在今日极是要严，不严，如何得实
惠及此等细民？”　圣贤劝人做底，必是人有欠阙处；
戒人莫为底，必是自家占得一分在其闲　《行夫》问：
“为己者，无所为而然。”曰：“有所为者，是为人也。这须是
见得天下之事实是己所当为，非吾性分之外所能
有，然后为之，而无为人之弊耳。且如哭死而哀，非为
生者。今人吊人之丧，若以为亡者平日与吾善厚，真
个可悼。哭之发于中心，此固出于自然者。又有一般
人欲亡者，家人知我如此而哭者，便不是。”这便是“为
人。”又如人做一件善事，是自家自肯去做，非待人教
自家做，方勉强做，此便不是为人也。